kardosdrur/scandi-wiki huggingface dataset:
Bir Zeit

Birzeit (arabisk بيرزيت), òg Bir Zeit, er ein palestinsk by nord for Ramallah sentralt på Vestbreidda. Folketalet i 2007 var 4 529. Birzeit er ein hovudsakleg kristen by og her ligg Birzeit universitet.

Historie
Birzeit er datert attende til bysantinsk tid og tidlegare.

Landsbyen vart ein del av Det osmanske riket i 1517 i lag med resten av Palestina, og i 1596 stod han oppført i skattelister under namnet Bir Zayt, som ein del av Jabal Quds nahiya i Quds liwa. Han hadde eit folketal på 26 hushaldningar, alle muslimar. Innbyggjarane i landsbyen betalte skatt for kveite, bygg, oliventre, vindruer, frukttre, og geiter og/eller bikubar.

Den franske oppdagaren Victor Guérin vitja landsbyen i juli 1863. Han estimerte eit folketal på 1 800 innbyggjarar, av dei var 140 latinske katolikkar, medan dei andre var «skismatiske grekarar» og muslimar. Det katolske soknet vart styrt av ein ung fransk missjonær, fader Joly. Hagane voks godt og jordsmonnet var naturleg frodig. Her var rikt på vindruer, fiken og pærer. Han merka seg òg vakre valnøttre.

I 1882 skildra Palestine Exploration Fund i Survey of Western Palestine Bir Zeit som «ein kristen, mellomstor landsby, med ei gresk kyrkje og ei latinsk kyrkje, ein brunn i nord og oliven i området rundt.» Det raude taket på den latinske kyrkja vart sagt å stå ut i landskapet.

I ei folketeljing i 1922 utført av Dei britiske mandatstyresmaktene hadde hadde landsbyen, kalla Bair Zait, eit folketal på 896; 119 var muslimar og 777 kristne, medan han i folketeljinga i 1931 hadde 251 busette hus og eit samla folketal på 1233; 362 muslimar og 871 kristne. 

I 1945 var folketalet 1 560, alle arabarar, medan det samla landarealet var 14 088 mål, i følgje ei offisiell landmåling. Av dette var 6 908 for plantasjar og irrigert land, 2 414 for korn, medan 402 mål var klassifisert som utbygde område.

Kjelder

Denne artikkelen bygger på «Bir Zeit» frå ,  den 22. september 2015. 
 oppgav desse kjeldene:

Bakgrunnsstoff
 Velkomen til Bir Zeit

Palestinske kristne busetnader
Byar på Vestbreidda
Turmus Ayya

Turmus Ayya (arabisk ترمسعيّا, hebraisk skrift תורמוס עיא) er ein palestinsk by som ligg i Ramallah og al-Bireh guvernement på Vestbreidda. I området rundt ligg landsbyane Sinjil (سنجل), Khirbet Abu Falah (خربة ابو فلاح) og den israelske busetjinga Shilo. I følgje Palestinsk statistisk sentralbyrå (PCBS) hadde han eit folketal på 3 736 i 2007.

Geografi

Turmus Ayya ligg 22 km nordaust for byen Ramallah. Han dekkjer kring 18 kvadratkilometer og ligg 720 moh. Han er den nordlegaste byen i Ramallah-distriktet. Turmus Ayya har same klima som resten av det sentrale Vestbreidda, med regn om vinteren, og tørre, varme somrar.

Historie
I 1596 var Turmus Ayya oppført i osmanske skattelister som ein del av Quds nahiya i Quds liwa. Han hadde eit folketal på 43 hushaldningar, alle muslimar, og betalte skatt for kveite, bygg, oliventre, vindruer, frukttre, geiter og/eller bikubar.

Den franske oppdagaren Victor Guérin vitja landsbyen i 1870, og fann her eldgamle cisterner, hus bygde av tilskjerte steinar, ein øydelagd overliggar med ein krans inngravert og fragment av ei søyle. Han skreiv vidare at landsbyen hadde kring 700 innbyggjarar, og vart styrt av to sjeikar og delt inn i to forskjellige område. Somme av dei gamle cisternene var nesten tørre, og kvinnene måtte hente vatn anten frå Ain Siloun eller Ain Sindjel.  

Palestine Exploration Fund skildra i Survey of Western Palestine i 1882 Turmus 'Aya som «ein landsby på ei låg høgd, med ei frodig slette, og ei kjelde i sør. Landsbyen er mellomstor, og omgjeve av frukttre.	I sør, ved foten av høgda, ligg ein i augefallande kvit kuppel over den heilage staden.»

I folketeljinga i 1922, utført av Dei britiske mandatstyresmaktene, hadde Turmus Ayya eit folketal på 707, alle muslimar, medan han i folketeljinga i 1931 hadde 185 busette hus og eit folketal på 717, alle muslimar, utanom éi kristen kvinne.

I 1945 var folketalet 960, alle arabarar, medan det samla landarealet var 17 611 mål, i følgje ei offisiell landmåling. Av dette var 3 665  for plantasjar og irrigert land, 7 357 for korn, medan 54 mål var klassifisert som utbygde område.

Kjelder
Denne artikkelen bygger på «Turmus Ayya» frå ,  den 22. september 2015. 
 oppgav desse kjeldene:

Bakgrunnsstoff
 Velkomen til Turmus 'Ayya

Byar på Vestbreidda
Ramallah og al-Bireh guvernement
Aboud

Aboud eller 'Abud (arabisk عابود, `Ābūd) er ein palestinsk landsby i Ramallah og al-Bireh guvernement, sentralt på Vestbreidda, Dei palestinske territoria, kring 22 kilometer nordvest for Ramallah og 30 kilometer nord for Jerusalem. Andre byar i nærleiken er al-Lubban i nordaust og Bani Zeid i nordvest. Folkesetnaden i Aboud er hovudsakleg kristne. I følgje Palestinsk statistisk sentralbyrå hadde landsbyen eit folketal på kring 2 084 innbyggjarar i 2007. Nær landsbyen ligg mange naturlege kjelder som er kjelda til Yarkonelva.

Historie 
Her finst spor etter romarar, bysantinarar, krossfararar, ajjubidane, mamelukkane og osmanarane. I krossfarartida vart han kalla Casale Santa Maria. I 1225 skreiv Yaqut al-Hamawi om Aboud at han var ein «liten by i Filastin-provinsen, nær Jerusalem. Namnet er hebraisk, og har vorte arabifisert.» Den arabiske historikaren al-Maqrizi nemnte staden på 1300-talet.

Osmansk tid
Han var oppført i osmanske skattelister som ein del av Ramla nahiya i Gaza sanjak. 

I 1596 hadde han eit folketal på 19 kristne hushaldningar og 16 muslimske hushaldningar, og betalte skatt for kveite, bygg, og andre varer. Han vart seinare ein del av provinsen Bani Zeid.

I 1870 vitja den franske oppdagaren Victor Guérin Aboud og estimerte at han hadde kring 800 innbyggjarar, halvparten  «skismatiske gerkarar» og halvparten muslimar.

I 1882 skildra Palestine Exploration Fund i «Survey of Western Palestine» landsbyen som «ein stor og blømande kristen landsby, i stein, og nesten alle husa er merka med ein raudfarga kross», med eit folketal på 400 ortodokse kristne og 100 muslimar.

Det britiske mandatet
I folketeljinga i 1922 hadde Aboud eit folketal på 754, 402 kristne og 352 muslim.  I folketeljinga i 1931 hadde folketalet auka til 910, 470 kristne og 440 muslimar, i 215 hus.

I 1945 var folketalet 1 080, alle arabarar, medan det samla landarealet var 15 007 mål, i følgje ei offisiell landmåling. Av dette var 4 843 for plantasjar og irrigert land, 1 905 for korn, medan 55 mål var klassifisert som utbygde område.

Kjelder 
Denne artikkelen bygger på «Aboud» frå ,  den 22. september 2015. 
 oppgav desse kjeldene:

  (p. 166 ff )
 (s. 302-03, 305, 347)
  
   (p. 128 -134 )
 
  
 
, London,
  

  (s. 17 - 23  )  
  (RRH, s. 113, No. 433), (RRH, s. 137-138, No. 518), (RRH, s. 145, No. 547), ( RRH, s. 258-260, No. 983)
  (RRH Ad, s. 28, No. 458a)

Bakgrunnsstoff
Velkomen til 'Abud
Områdefoto

Palestinske kristne busetnader
Landsbyar på Vestbreidda
Abwein

Abwein (arabisk عبوين ) er ein palestinsk landsby i Ramallah og al-Bireh guvernement, kring 37 kilometer nord for Ramallah nord på Vestbreidda. I følgje Palestinsk statistisk sentralbyrå hadde Abwein eit folketal på 6 000 innbyggjarar i 2007. Dei fleste innbyggjarane i Abwein er etterkomarar etter arabarar frå Tafilah i ørkenen i dagens Jordan.

Historie
Landsbyen vart ein del av Det osmanske riket i 1517 i lag med resten av Palestina, og i 1596 var han oppført i skattelister som ein del av Quds nahiya i Quds liwa. Han hadde eit folketal på 53 hushaldningar, alle muslimar, og betalte skatt for kveite, bygg, oliventre, vindruer og frukttre, geiter og/eller bikubar.

Den franske oppdagaren Victor Guérin vitja landsbyen, som han kalla A'youein, i 1870, og estimerte at han hadde kring 300 innbyggjarar. Han noterte at landsbyen hadde rike vasskjelder, vakre valnøtt-tre, og hagar med fiken, oliven og granateple. 
I 1882 skildra Palestine Exploration Fund i Survey of Western Palestine Abwein som ein landsby i ei åsside med ein brunn i sør, og oliventre nedanfor seg i nord.

Det britiske mandatet
I ei folketeljing i 1922 utført av Dei britiske mandatstyresmaktene hadde 'Abwain eit folketal på 543, alle muslimar. Under folketeljinga i 1931 hadde Ibwein 171 busette hus og eit folketal på 695, framleis alle muslimar.

I 1945 var folketalet 880, alle arabarar, medan det samla landarealet var 15 007 mål, i følgje ei offisiell landmåling. Av dette var 1 863  for plantasjar og irrigert land, 8 296 for korn, medan 36 mål var klassifisert som utbygde område.

Kjelder

Denne artikkelen bygger på «Abwein» frå ,  den 22. september 2015. 
 oppgav desse kjeldene:

Bakgrunnsstoff
Velkomen til 'Abwein/'Ibwein

Landsbyar på Vestbreidda
Beit Ur al-Tahta

Beit Ur al-Tahta (arabisk بيت عور التحتى) er ein palestinsk landsby i Separasjonssonen sentralt på Vestbreidda, i Ramallah and Al-Bireh guvernement. Landsbyen ligg på staden til den bibelske Bethoron, på ein åstopp vendt mot Beit Ur al-Foqa. I følgje Palestinsk statistisk sentralbyrå hadde Beit Ur at-Tahta eit folketal på 4 372 innbyggjarar i 2007.

Historie

Tidleg historie
I januar 2001 vart det oppdaga ei gravgrotte i sørenden av landsbyen. Grotta bestod av to kammer og hadde ein boga inngang. Inne i grotta fann ein fleire keramikkbitar, eit kokekar, ein bolle og eit beger datert til slutten av tida kring Det andre tempelet (hundreåra kring år null).

Vest for landsbyen ligg ruinane av eit kapell, truleg frå bysantinsk tid, og her har ein òg funne keramikk frå same periode. Staden vart nemnt på 1100-talet som eit len under Den heilage grav-kyrkja.

Osmansk tid
I 1596 var landsbyen oppført i osmansk skattelister under namnet Bayt 'Ur as-Sufla og var ein del av Quds nahiya i Quds liwa. Han hadde eit folketal på 20 muslimske hushaldningar og betalte skatt for kveite, bygg, oliven, geiter og/eller bikubar.

I 1883 skildra Palestine Exploration Fund i Survey of Western Palestine Beit 'Ur et Tahta  som «ein mellomstor landsby på ei låg høgd med brunnar i vest. Midt i landsbyen ligg den heilage staden Neby 'Or, med palmetre på borggarden. Nær denne er ein brunn i gata.

Det britiske mandatet
I folketeljinga i 1922, utført av Dei britiske mandatstyresmaktene, Beit Ur al-Tahta eit folketal på 470, alle muslimar, medan han i folketeljinga i 1931 hadde 117 busette hus og eit folketal på 611, framleis alle muslimar.

I 1945 var folketalet 710, alle arabarar, medan det samla landarealet var 4 619 mål, i følgje ei offisiell landmåling. Av dette var 2 045 for plantasjar og irrigert land, 1 780 for korn, medan 41 mål var klassifisert som utbygde område.

Geografi
Beit Ur al-Tahta ligg i forberga nord på den sentrale Vestbreidda, 11,4 kilometer vest for Ramallah. Landsbyen ligg i snitt 390 meter over havet. I nærleiken ligg Kharbatha al-Misbah i sør, Beit Ur al-Fauqa i søraust, Beitunia i aust, Ein 'Arik og Deir Ibzi i nordaust, Kafr Ni'ma i nord, Bil'in i nordvest, Saffa i vest og Beit Sira i sørvest. Det gamle senteret i Beit Ur al-Tahta ligg i sør i landsbyen, medan den nordlege delen er prega av vide terrassar med fleire arkeologiske funn.

Kjelder
Denne artikkelen bygger på «Beit Ur al-Tahta» frå ,  den 22. september 2015. 
 oppgav desse kjeldene:

 
 
 
   
 

 
  

Peleg, Yuval (2004): Beit ‘Ur et-Tahta  Hadashot Arkheologiyot – Excavations and Surveys in Israel, No. 116.

Bakgrunnsstoff
Velkomen til Bayt 'Ur al-Tahta
 Bayt 'Ur al-Tahta, flyfoto

Landsbyar på Vestbreidda
Ramallah og al-Bireh guvernement
Bil'in

Bil'in (arabisk skrift بلعين) er ein palestinsk landsby i Ramallah og al-Bireh guvernement, 12 km vest for byen Ramallah sentralt på Vestbreidda. I følgje Palestinsk statistisk sentralbyrå hadde Bil'in har eit folketal på 1 800, hovudsakleg muslimar.

Historie

I 1882 skildra Palestine Exploration Fund i Survey of Western Palestine Bil'in (då kalla Belain) som «ein liten landsby i ei åsside».

I folketeljinga i 1931 hadde Bil'in 39 busette hus og eit folketal på 166 muslimar. Dette hadde auka til 210 muslimar i 1945.

Etter seksdagarskrigen i 1967, vart Bil'in okkupert av israelske styrkar. Sidan 1995 har han blitt styrt av Den palestinske sjølvstyresmakta. Han ligg like ved den israelske sperremuren og den israelske busetjinga Modi'in Illit.

Kjelder

Denne artikkelen bygger på «Bil'in» frå ,  den 22. september 2015. 
 oppgav desse kjeldene:

  (s. 157)

Bakgrunnsstoff
Offisiell nettstad

Landsbyar på Vestbreidda
Ramallah og al-Bireh guvernement
Burqa i Ramallah

Burqa (arabisk بُرقة) er ein palestinsk by i Ramallah og al-Bireh guvernement, 6 km aust for Ramallah nord på Vestbreidda. I følgje Palestinsk statistisk sentralbyrå (PCBS) hadde byen eit folketal på kring 2 090 innbyggjarar i 2007.

Historie
I 1596 stod Burqa oppført i osmanske skattelister som ein del av Quds nahiya i Quds liwa. Han hadde eit folketal på 28 muslimske hushaldningar og betalte skatt for kveite, bygg, oliven, frukttre, geiter og/eller bikubar.

I 1883 skildra Palestine Exploration Fund i Survey of Western Palestine Burkah som «ein ganske stor landsby i høgd lende i ei berr åsside, med ei kjelde i dalen i sør.»

I folketeljinga i 1922, utført av Dei britiske mandatstyresmaktene, hadde Burqa eit folketal på 268, alle muslimar, medan han i folketeljinga i 1931 hadde 66 busette hus og eit folketal på 320, framleis alle muslimar.

I 1945 var folketalet 380, alle arabarar, medan det samla landarealet var 6 001 mål, i følgje ei offisiell landmåling. Av dette var 1 297 mål for plantasjar og irrigert land, 2 460 for korn, medan 22 mål var klassifisert som utbygde område.

Kjelder

Denne artikkelen bygger på «Burqa, Ramallah» frå ,  den 22. september 2015. 
 oppgav desse kjeldene:

 

  (p. 118 )

Bakgrunnsstoff
Velkomen til Burqa
Burqa, flyfoto

Landsbyar på Vestbreidda
Ramallah og al-Bireh guvernement
Ein 'Arik

Ein 'Arik (arabisk عين عريك) er ein palestinsk by i Ramallah og al-Bireh guvernement, 7 kilometer vest for Ramallah, nord på Vestbreidda. I følgje Palestinsk statistisk sentralbyrå (PCBS) hadde byen eit folketal på 1 567 innbyggjarar med både muslimar (65%) og kristne (35%) i 2007.

Historie
Sørvest for landsbyen ligg Khirbet al-Hafi, der ein har funne bysantinsk keramikk, i lag med glasbitar og gamle jordbruksterrassar. Ein har òg funne spor frå krossfarartida/abbasidane og tidleg osmansk tid.

Osmansk tid
Ein Arik vart, som resten av Palestina, ein del av Det osmanske riket i 1517, og i 1596 stod 'Ain 'Arik  oppført i skattelister som ein del av Quds nahiya i Quds liwa. Han hadde eit folketal på 24 hushaldningar, 14 muslim og 10 kristne. Landsbybuarane betalte skattar for kveite, bygg, oliventre, vindruer og frukttre, geiter og bikubar.

I 1883 skildra Palestine Exploration Fund i Survey of Western Palestine Ain' Arik som «ei lita steingrend, i ein djup dal med ei gresk kyrkje. Innbyggjarane er greske kristne. Det er ei god kjelde i vest ved ei lita elv. Staden er omgjeve av oliventre og her veks sitronar og andre tre kring vatnet i tjukke lundar.»

Det britiske mandatet
I ei folketeljing i 1922 utført av Dei britiske mandatstyresmaktene hadde 'Ain 'Arik eit folketal på 200 kristne og 165 muslimar, medan han i folketeljinga i 1931, 'Ein 'Arik eit folketal på 220 kristne og 274 muslimar som budde i 117 hus.

I 1945 var folkeatlet i 'Ein 'Arik 610, alle arabarar, medan det samla landarealet var 5 934 mål, i følgje ei offisiell landmåling. Av dette var 2 203 for plantasjar og irrigert land, 1 168 for korn, medan 32 mål var klassifisert som utbygde område.

Kjelder

Denne artikkelen bygger på «Ein 'Arik» frå ,  den 22. september 2015. 
 oppgav desse kjeldene: 

  
 
   
 
 
  
Palmer, E. H.  (1881): The survey of Western Palestine: Arab and English name lists collected during the survey by Lieutenants Conder og Kitchener, R. E. Translitterert og forklart av E.H. Palmer.

Bakgrunnsstoff
Velkomen til 'Ayn 'Arik
Ain Arik Parish , Latin patriarkatet
 'Ein 'Arik, areal photo
Ein Arik , Unispal
Civil Administration nixes order to take land for settlement road, June 14, 2012, The Times of Israel

Landsbyar på Vestbreidda
Palestinske kristne busetnader
Ein Siniya

Ein Siniya (arabisk عين سينيا, ‘Ayn Sîniyâ) er ein liten palestinsk landsby med kring 700 innbyggjarar i Ramallah og al-Bireh guvernement, 10 km nord for Ramallah, og 1,5 km nordaust for Jifna. Han ligg på ein fjellkam som går nord-sør over Vestbreidda i ei høgd på 759 meter over havet.

Historie
Det er funne fleire graver hogde ut i berget kring landsbyen.
Conder og Kitchener skreiv i 1882 at eit lite krossfararfort verka å ha lege der, men dette vart avkrefta i seinare kjelder.

Ein Siniya har vanlegvis blitt identifisert som krossfarar-landsby Aineseins, som var ein av 21 landsbyar som kong Godfrey ga som eit len til Den heilage grav-kyrkja. Men C. N.  Johns skreiv i 1939, at han meinte Aineseins låg ved Tel Beit Shemesh.

Osmansk tid
Då Palestina vart styrt av Det osmanske riket (1500- til tidleg 1900-talet), låg Ein Siniya i sjeikdømet Bani Zeid, i Jerusalem-distriktet. I 1556 var han den minste landsbyen i sjeikdømet, med under ti hushaldningar. I osmanske skattelister frå 1596 var 'Ayn Slnya ein del av Al-Quds nahiya i Al-Quds liwa. Landsbyen hadde eit folketal på 12 hushaldningar, alle muslimar, og betalte skatt for kveite, bygg, oliven, vindruer, frukttre, tilfeldige inntekter, bikubar og/eller geiter.

I 1870 vitja den franske oppdagaren Victor Guérin landsbyen, og estimerte at han hadde kring 200 innbyggjarar. I 1882 skildra Palestine Exploration Fund i Survey of Western Palestina  Ain Sinia som ein liten landsby, men «utan tvil særs gammal.»

Kjelder

Denne artikkelen bygger på «Ein Siniya» frå ,  den 22. september 2015. 
 oppgav desse kjeldene:

 

  

 

 Suad Amiry, Nazmi Al-Jubeh, Andrea Bräuning, Jürgen Frick: Das „Museum of Memory” in Ain Sinya. Beispiel für die Denkmalpflege in Palästina. In: Denkmalpflege in Baden-Württemberg, 32 (2003), vol. 4, s. 345–353 (PDF )

Bakgrunnsstoff
Velkomen til 'Ayn Siniya

Landsbyar på Vestbreidda
Kharbatha Bani Harith

Kharbatha Bani Harith (arabisk خربثا بني حارث) er ein palestinsk by sentralt på Vestbreidda, 15 kilometer vest for Ramallah i Ramallah og al-Bireh guvernement. Namnet på byen er truleg ei forvansking av Khirbat Bani Harith. I følgje Palestinsk statistisk sentralbyrå hadde byen eit folketal på 2 846. I nærleiken ligg Bil'in i sør, Ras Karkar i aust, og Deir Qaddis i vest.

Historie
I følgje ei osmansk folketeljing i 1596 hadde Kharbatha i alt 29 muslimske og fire kristne familiar.

I 1882 skildra «Survey of Western Palestina» landsbyen, kalla Khurbetha Ibn Harith, som mellomstor med ein brunn i vest, «i høgt lende mellom oliventre.»

I folketeljinga i 1922, utført av Dei britiske mandatstyresmaktene, hadde Kharbata eit folketal på 338, alle muslimar.  I folketeljinga i 1931 hadde dette auka til 469, framleis alle muslimar, i 102 busette hus.

I 1945 var folketalet i Kharbata 650, alle arabarar, som eigde 7 120  mål land i følgje ei offisiell landmåling. 2 788 mål var plantasjar og irrigert land, 591 nytta for korn, medan 9 mål var utbygd (urbant) land.

Sjå òg 
Kharbatha al-Misbah

Kjelder

Denne artikkelen bygger på «Kharbatha Bani Harith» frå ,  den 22. september 2015. 
 oppgav desse kjeldene:

Bakgrunnsstoff
Velkomen til Kharbata

Byar på Vestbreidda
Kobar

Kobar (arabisk كوبر) er ein palestinsk landsby i Ramallah og al-Bireh guvernement nord på Vestbreidda, 13 km nordvest for Ramallah. Kobar grensar til Burham i aust, Jibiya og Umm Safa i nord, Al Itihad i vest og Al-Zaytouneh og Bir Zeit i sør. I følgje Palestinsk statistisk sentralbyrå (PCBS) var folketalet i Kobar i 2007 på 3 456.

Burqa ligg 70 meter over havet og har ein årsmiddelnedbør på 669,8 mm. Årsmiddeltemperaturen er 16 grader Celsius, medan den årsmiddelet for luftfukta er 61 %. 

Sidan 1996 har Kobar vore styrt som ein landsbykommune.

Historie 

Det er funne potteskar frå jernalderen, persisk og hellenistisk tid, bysantinsk tid, krossfararane/ajjubidane, mamelukkane og tidleg osmansk tid. Dei eldste potteskara vart funnen nord og sør for landsbyen, medan dei bysantinske funna vart gjort på vestsida.

Osmansk tid
Kobar vart, som resten av Palestina, ein del av Det osmanske riket i 1517, and i skattelista frå 1596, låg landsbyen i Quds nahiya i Quds liwa. Folkesetnaden var 31 hushaldningar, alle muslimar. Dei betalte skatt for kveite, bygg, vindruer, frukttre, tilfeldige inntekter, geiter og/eller bikubar.

I 1863 vitja den franske oppdagaren Victor Guérin landsbyen. Han estimerte at han hadde 600 innbyggjarar, og noterte ein moské tileigna ein sjeik Ahmed.

I 1882 skildra Palestine Exploration Fund i Survey of Western Palestine Kobar som ein «liten landsby på ein åstopp, med graver hogde ut i berget, og ein tank, omgjeve av oliven.»

Det britiske mandatet
I folketeljinga i 1922 hadde Kubar eit folketal på 447, tre kristne og resten muslimar. Dette hadde auka i folketeljinga i 1931 til 546, alle muslimar, i 122 hus.

I 1945 var folketalet 610, alle arabarar, medan det samla landarealet var 9 678 mål, i følgje ei offisiell landmåling. Av dette var 3 512  for plantasjar og irrigert land, 1 434 for korn, medan 33 mål var klassifisert som utbygde område.

Kjelder

Denne artikkelen bygger på «Kobar» frå ,  den 22. september 2015. 
 oppgav desse kjeldene:

Bakgrunnsstoff
Velkomen til Kaubar

Landsbyar på Vestbreidda
Al-Lubban al-Gharbi

Al-Lubban al-Gharbi (arabisk اللبّن الغربيّ) er ein palestinsk landsby i Ramallah og al-Bireh guvernement, 21 kilometer nordvest for Ramallah nord på Vestbreidda. I følgje Palestinsk statistisk sentralbyrå hadde landsbyen eit folketal på 1 476 innbyggjarar i 2007.

Historie
Landsbyen ligg i åssida ved ein eldgamal stad, som er nemnt i Talmud som Beit Laban. Her finst ruinar av oldtidsbygningar, og somme av steinane har blitt brukt om att i landsbyhusa. Føre landsbymoskeen står foten av fem søyler som ein trur har vore ein del av eit kapell. Landsbyen har òg cisterner hogde ut i berget, og på sørvestsida ligg graver og grotter hogde ut i fjellet.

Som Lubban al-Kafr stod landsbyen oppført i osmanske skattelister i 1596 som ein del av Jabal Qubal nahiya i Nablus liwa. Han hadde eit folketal på 29 muslimske hushaldningar. Han betalte skattar av kveite, bygg, sommaravlingar, oliven, og geiter eller bikubar.

Den franske oppdagaren og amatørarkeolog Victor Guérin vitja landsbyen i 1863 og skriv «husa verkar å vere særs gamle og i lag dannar dei ein heilskap, som om dei alle var eitt enkelt hus. Store mengder eldgamle byggemateriale er obsevert i murane.»  I «Survey of Western Palestina» frå 1881, vart landsbyen, (kalla «Lubban Rentis»), skildra som liten, og låg på ei høgd ved sidan av ein romersk veg.

I folketeljinga i 1931 hadde staden, kalla Al-Lubban eller Lubban Rantis, 60 busette hus og eit folketal på 298 muslimar.

I 1945 var folketalet i El Lubban 340, alle arabarar, som eigde 9 854  mål land i følgje ei offisiell landmåling. 1 411 mål var plantasjar og irrigert land, 1 118 nytta for korn, medan 6 mål var utbygd (urbant) land.

Sjå òg
Al-Lubban ash-Sharqiya

Kjelder

Denne artikkelen bygger på «Al-Lubban al-Gharbi» frå ,  den 22. september 2015. 
 oppgav desse kjeldene:
 
 

  

Landsbyar på Vestbreidda